BKI ออกกรมธรรม์ PA ใหม่ “Happy 45 +”
กรุงเทพประกันภัย&nbsp;มอบความอุ่นใจรองรับทุกสถานการณ์สำหรับวัย 45 ปี ขึ้นไป&nbsp;ด้วยแผนประกันภัยอุบัติเหตุส่วนบุคคล&nbsp; &#8220;Happy 45 +&#8221;
11 มี.ค. 2553

กรุงเทพประกันภัย มอบความอุ่นใจรองรับทุกสถานการณ์สำหรับวัย 45 ปี ขึ้นไป ด้วยแผนประกันภัยอุบัติเหตุส่วนบุคคล  “Happy 45 +” 
จากการศึกษาถึงจำนวนประชากรที่เพิ่มขึ้นอย่างต่อเนื่อง โดยเฉพาะในกลุ่มของประชากรที่มีอายุตั้งแต่ 45 ปีขึ้นไป มีจำนวนมากถึง 30% ของจำนวนประชากรทั้งหมด ซึ่งส่วนใหญ่ในกลุ่มวัยดังกล่าวนี้อาจจะมีความเสี่ยงที่สูงขึ้นเรื่อยๆ จากการเกิดอุบัติเหตุมากที่สุด และหากได้รับบาดเจ็บจากอุบัติเหตุนั้นก็อาจจะมีค่าใช้จ่ายในการรักษาที่ค่อนข้างสูง และเกิดความกังวลใจตามมาในที่สุด
ด้วยความห่วงใยและเป็นการแบ่งเบาภาระค่าใช้จ่ายที่อาจเกิดขึ้นได้ บริษัท กรุงเทพประกันภัย จำกัด (มหาชน) หรือ BKI จึงขอเสนอความคุ้มครองที่เหมาะกับกลุ่มคนวัย 45 ปี ขึ้นไป ด้วยกรมธรรม์ประกันภัยอุบัติเหตุส่วนบุคคล “Happy 45 +” ที่ให้ความคุ้มครองครอบคลุมการสูญเสียชีวิตจากอุบัติเหตุ ตลอด 24 ชั่วโมงทั่วโลก ด้วยวงเงินคุ้มครองสูงสุด 700,000 บาท และการสูญเสียอวัยวะ สายตา หรือทุพพลภาพถาวรสิ้นเชิง รวมถึงค่ารักษาพยาบาลกรณีได้รับบาดเจ็บจากอุบัติเหตุ สูงสุดถึง 200,000 บาท/ครั้ง และด้วยความห่วงใยพิเศษสุด คือ การให้ความคุ้มครองครอบคลุมถึงค่าใช้จ่ายสำหรับรถ Wheel Chair สูงถึง 10,000 บาท อีกด้วย นอกจากนี้ ยังได้รับความคุ้มครองพิเศษเพิ่มเติมที่คุ้มค่า
-  เบี้ยประกันภัยคงที่เมื่ออายุมากกว่า 60 ปี และต่ออายุประกันภัยได้ตลอดชีวิต-  ให้ความคุ้มครองกรณีสูญเสียอวัยวะ  หรือทุพพลภาพถาวรสิ้นเชิง ด้วยวงเงินคุ้มครองสูงสุด 2 เท่า ของทุนประกันภัยกรณีเสียชีวิต สูงสุด 1,400,000 บาท -  ค่ารักษาพยาบาลกรณีบาดเจ็บจากอุบัติเหตุ สูงสุดถึง 200,000 บาทต่อครั้ง โดยไม่จำกัดจำนวนครั้งต่อปี -  ไม่ต้องตรวจสุขภาพ 
สำหรับแผนประกันภัยอุบัติเหตุส่วนบุคคล “Happy 45 +”  มีให้เลือกถึง 4 แผนด้วยกัน ด้วยเบี้ยประกันภัยเริ่มต้นเพียง 3,180 บาท/ปี  3,500 บาท/ปี  6,440 บาท/ปี  และ 7,070 บาท/ปี ตามลำดับ    โดยกลุ่มเป้าหมายของการประกันภัย “Happy 45 +”  นั้น บริษัทฯ เจาะตลาดในกลุ่มลูกค้าทั่วไป อายุตั้งแต่ 45 ปีขึ้นไป และสำหรับผู้ที่ทำประกันภัยอย่างต่อเนื่อง สามารถซื้อความคุ้มครองได้ถึงตลอดชีวิต